**A 65. sorszámú Festő, mázoló, tapétázó megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 34 582 04

1.2. Szakképesítés megnevezése: Festő, mázoló, tapétázó

1.3. Iskolai rendszerű szakképzésben a szakképzési évfolyamok száma: 3

1.4. Iskolarendszeren kívüli szakképzésben az óraszám: 960-1440

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség

vagy iskolai előképzettség hiányában

2.1.2. Bemeneti kompetenciák: a képzés megkezdhető e rendelet 3. számú mellékletében az Építészet szakmacsoportra meghatározott kompetenciák birtokában

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: szükségesek

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: nappali rendszerű oktatás vagy a nappali oktatás munkarendje szerint szervezett felnőttoktatás esetén kötelező

2.9. Az iskolai rendszerű képzésben az összefüggő szakmai gyakorlat időtartama:

3 évfolyamos képzés esetén a 9. évfolyamot követően 140 óra, a 10. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 7535 | Festő és mázoló | Csőradiátor mázoló |
| 3.1.3. | Építőipari festő |
| 3.1.4. | Épületfestő, mázoló |
| 3.1.5. | Faszerkezet mázoló |
| 3.1.6. | Szobafestő |
| 3.1.7. | Tapétázó (falkárpitozó) |

3.2. A szakképesítés munkaterületének rövid leírása:

Festő, mázoló, tapétázó feladata a szakszerű felületdiagnosztika, felület előkészítése – előkezelése, festés, mázolás, díszítés, tapétázás, vékonyvakolat felhordása, felújítási munkák végzése. Tevékenységét a kézi és gépi festési technológiák alkalmazásával önállóan, a biztonsági előírásai szerint végzi. Tevékenységével a festési folyamat alkalmazásán keresztül részt vesz a technológiai folyamatok, a minőség és a munkabiztonság betartásában.

A szakképesítéssel rendelkező képes:

– felületvizsgálatot, feltárást végezni, kül- és beltérben

– a meglévő bevonat rétegrendjének felépítését vizsgálni, kül- és beltérben, az eredményeket írásos feljegyzésben dokumentálni

– szakmai javaslatot adni a felújítandó felület minősítéséről

– anyagmennyiséget számolni tervrajzról, és helyszínen

– vizsgálatok eredménye függvényében a felületet előkezelni

– felvonulni a munkaterületre a szükséges gépekkel, szerszámokkal, eszközökkel

– nem festendő felületeket megóvni (takarást, maszkolást végezni)

– az alapvakolat felületét kijavítani kül- és beltérben

– sarok-, nyílászárók káváinak, sarokkiképzéseinek kialakítását javítani (élvédő)

– különböző glettanyaggal simítani a felületet kül- és beltérben

– építőelemek, burkolóelemek illesztését szakszerűen javítani

– alapfelületet erősítősávval erősíteni

– elvégezni a tapétázás előkészítő munkálatait

– makulatúrázni

– ragasztót keverni, előkészíteni, próbaragasztás végezni

– tapétát méretre vágni

– tapétát ragasztani

– lesimítani a tapétát

– kézi, gépi csiszolással finomítani a felületet

– választott technikának megfelelő alapozást (impregnálást) végezni

– színezés esetén beállítani a szükség színárnyalatot, konzisztenciát, próbafestést végezni

– közbenső réteget felhordani

– szükség szerint finomjavítást végezni

– fedőréteget felhordani különféle anyagokkal, mázolni; kül – és belterületen egyaránt

– mészfestést készíteni új vagy régi felületre kül- és beltérben, fehér, és színes kivitelbe

– homlokzat színezését megtervezni, elkészíteni különböző vékonyvakolattal, szilikát festékkel

– fröcskölést, durva színfröcskölést készíteni

– határoló, díszítő vonalozást, sablonálást készíteni

– mintanyomó hengerezést készíteni

– egyszerű díszítőelemeket felhelyezni kül- és beltérben

– egyszerű faerezet utánzatot festeni

– betartani a munkavédelmi, biztonságtechnikai, tűz- és környezetvédelmi előírásokat

– elvégezni a szükséges utómunkálatokat (szerszám-, eszköztakarítás, munkaterület takarítása, anyagtárolás, hulladékkezelés)

– munkaterületet átadni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 21 582 01 | Szobafestő | részszakképesítés |
| 3.3.4. | 35 582 06 | Rekonstrukciós és műemléki festő, mázoló | szakképesítés-ráépülés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11497-12 | Foglalkoztatás I. |
| 4.4. | 11499-12 | Foglalkoztatás II. |
| 4.5. | 11500-12 | Munkahelyi egészség és biztonság |
| 4.6. | 10101-12 | Építőipari közös tevékenység |
| 4.7. | 10104-12 | Szobafestő, díszítő munkák |
| 4.8. | 10103-12 | Mázolási munkák fa-, fal-, fém és speciális felületeken |
| 4.9. | 10105-12 | Tapétázási munkák |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenységei** |
| 5.2.3. | 11497-12 | Foglalkoztatás I. | írásbeli |
| 5.2.4. | 11499-12 | Foglalkoztatás II. | írásbeli |
| 5.2.5. | 11500-12 | Munkahelyi egészség és biztonság | írásbeli |
| 5.2.6. | 10101-12 | Építőipari közös tevékenység | írásbeli |
| 5.2.7. | 10104-12 | Szobafestő, díszítő munkák | szóbeli  gyakorlati |
| 5.2.8. | 10103-12 | Mázolási munkák fa-, fal-, fém és speciális felületeken | gyakorlati |
| 5.2.9. | 10105-12 | Tapétázási munkák | szóbeli  gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység:

A) A vizsgafeladat megnevezése: Adott technológiával falfelület festése, díszítése tapétázása

A vizsgafeladat ismertetése: Előre előkészített felületen a bevonatrendszer fedő rétegének felhordása, díszítése,

tapétázása (festhető tapéta alkalmazása)

A vizsgafeladat időtartama: 300 perc

A vizsgafeladat értékelési súlyaránya: 40%

B) A vizsgafeladat megnevezése: Mázolás készítése

A vizsgafeladat ismertetése: Előre elkészített felületen a bevonatrendszer utolsó rétegének felhordása

A vizsgafeladat időtartama: 120 perc

A vizsgafeladat aránya: 30%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység:

A vizsgafeladat megnevezése: Festő, mázoló, tapétázó szakmai ismeretek

A vizsgafeladat ismertetése: Időterv és szakmai számítás készítése tervrajz alapján, technológiai sorrend,

színelmélet, szakszerű anyag, és szerszámhasználat, és munkavédelem

A vizsgafeladat időtartama: 60 perc (felkészülési idő 40 perc, válaszadási idő 20 perc)

A vizsgafeladat értékelési súlyaránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A gyakorlati vizsgán az előkészítésben, a felületképzésben, a díszítésben bármilyen segédeszköz megengedett. A vizsgázó a gyakorlati vizsgára hozza magával a szükséges eszközöket, szerszámokat

A gyakorlati vizsgát megelőzően a felületeket a vizsgázó előkészíti, előkezeli! Az előkészítés, előkezelés nem a vizsgaidő része, a vizsgahelyszín függvényében az előkészítés időtartamát a vizsgabizottság határozza meg, és a vizsgabizottság elnöke hagyja jóvá

A szakképesítéssel kapcsolatos előírások az állami szakképzési és felnőttképzési szerv http://munka.hu/ című weblapon érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Diagnosztikai (felületvizsgáló) eszközök, berendezések, műszerek |
| 6.3. | Kéziszerszámok |
| 6.4. | Díszítő szerszámok |
| 6.5. | Festőipari tapétázási gépek |
| 6.6. | Segédeszközök |
| 6.7. | Mérőeszközök |
| 6.8. | Állvány, létra |
| 6.9. | Műszaki dokumentáció |
| 6.10. | Egyéni és csoportos munkavédelmi eszközök, berendezések |
| 6.11. | Szelektív hulladéktárolók, veszélyes anyagtároló |
| 6.12. | Megfelelő anyagtárolás, hulladéktárolás eszközei |

**7. EGYEBEK**